הכוחות המזוינים של צרפת

[ממוזער|טירת [מונט לואיס בדרום צרפת. נבנתה כחלק מקו ביצורים בגבולה הדרומי של המדינה בימי המלך לואי ה-14. כיום משמשת כבסיס ההכשרה של כוחות הקומנדו של צבא צרפת]]
**הכוחות המזוינים של [[צרפת]]** (בצרפתית: **Forces Armées Françaises**) כוללים את צבא היבשה (כולל לגיון הזרים), הצי הצרפתי ("הצי הלאומי"), צבא האוויר והחלל (כולל הגנה אווירית), המשמר הלאומי (מילואים), והז'נדרמריה הצרפתית. המפקד העליון של הכוחות המזוינים הוא נשיא צרפת.

כוחותיה הם הגדולים ביותר באירופה ומדורגים במקום השישי בעולם. בכוחות המזוינים של צרפת משרתים כ־205,000 חיילים בשרות פעיל (114,500 בצבא, 35,000 בחיל הים, 40,500 בחיל אוויר, 15,000 אחרים, כמו צוותים משותפים, שירות רפואי וכו') וכ־100,000 בז'נדרמריה לאומית.

צרפת מדורגת במקום השני בפריסת כוחות בעולם והרביעית בכמות כלי נשק הגרעיניים (לאחר סין, ארצות הברית ורוסיה).

## מבנה הפיקוד
הפיקוד המרכזי כולל את נשיא צרפת כמפקד העליון, שר הפנים האחראי על ענייני ביטחון המדינה, ושר הכוחות המזוינים האחראי להוצאה לפועל של ההחלטות המתקבלות. ההחלטות מתקבלות לאחר התייעצות עם ראש מטה הכוחות המזוינים שקובע את דוקטרינת הצבא.

נשיא הרפובליקה בתפקידו כ"ראש הצבאות" הוא המפקד העליון של הכוחות הצבאיים הצרפתיים. עם זאת, החוקה מעמידה את הכוחות האזרחיים והצבאיים למרות הממשלה. שר הכוחות המזוינים מופקד על ניהול כוחות הצבא על אדמת צרפת ומחוצה לה. תפקידו לארגן ולנהל את מדיניות ההגנה, גיוס כוחות וניהול התשתיות הצבאיות. הוא מייצג את כוחות הצבא בפני הפרלמנט ומדווח לנשיא. ראש מטה הכוחות המזוינים הוא קצין בדרגת גנרל 5 כוכבים והוא מפקד הכוחות המזוינים של צרפת. הוא אחראי על בניית הכוחות והפעלתם, פיקוח על הכוחות, תכנון הכוח ואיסוף וניתוח מודיעין. הוא גם אחראי על מערכות היחסים הצבאיות עם מדינות אחרות. הוא מדווח לשר הכוחות המזוינים. ראשי המטות של הצבא, חיל האוויר והצי מדווחים לראש המטה של הכוחות המזוינים.

## היסטוריה
ההיסטוריה הצבאית של צרפת מקיפה מגוון רחב של סכסוכים ומאבקים המשתרעים על פני יותר מ־2,000 שנה על פני אזורים נרחבים, כולל צרפת המודרנית, אירופה הגדולה והקולוניות הצרפתיות מעבר לים. על פי ההיסטוריון הבריטי ניאל פרגוסון, הצרפתים השתתפו ב־50 מתוך 125 המלחמות האירופיות הגדולות מאז 1495, יותר מכל מדינה אירופית אחרת. אחריהם האוסטרים שלחמו ב-47 מהם, הספרדים ב-44 והאנגלים (ובהמשך הבריטים) שהיו מעורבים ב־43 מלחמות. בנוסף, מכל העימותים הידועים מאז שנת 387 לפני הספירה, צרפת נלחמה ב־168 מתוכם, ניצחה ב־109, הפסידה ב־49 וסיימה ללא הכרעה ב־10 עימותים. בכך הייתה צרפת למעצמה הצבאית המצליחה ביותר בתולדות אירופה.

## דוקטרינה
הדוקטרינה הצבאית הצרפתית העדכנית מבוססת על מושגים של עצמאות לאומית, הרתעה גרעינית ויכולות התחמשות צבאית עצמאית. צרפת היא חברה בנאט"ו, ועבדה באופן פעיל עם בעלות בריתה כדי להתאים את נאט"ו – פנימית וחיצונית – לסביבה שלאחר המלחמה הקרה. בדצמבר 1995 הודיעה צרפת כי תגדיל את השתתפותה בזרוע הצבאית של נאט"ו, כולל הוועדה הצבאית (צרפת פרשה מהפיקוד המשולב של נאט"ו בשנת 1966, אך המשיכה להשתתף במועצות הפוליטיות של הארגון. היא שבה

ב־2008). צרפת תומכת בארגון לביטחון ולשיתוף פעולה באירופה ובמאמצים שיתופיים אחרים. פריז אירחה את פסגת נאט"ו ורוסיה במאי 1997, במטרה לחתום על אמנה בנושא יחסים הדדיים, שיתוף פעולה וביטחון. מחוץ לנאט"ו, צרפת השתתפה באופן פעיל בכוחות שמירת השלום וכוחות הקואליציה באפריקה, במזרח התיכון ובבלקן, ולעיתים קרובות לקחה תפקיד מוביל במבצעים אלה. צרפת ביצעה ארגון מחדש לפיתוח צבא מקצועי שיהיה קטן יותר, בעל כושר פריסה מהירה יותר ומותאם יותר לפעולות מחוץ לצרפת.

מאז תום המלחמה הקרה העניקה צרפת עדיפות גבוהה ל-פיקוח על נשק ועל אי-הפצתו. ניסויים גרעיניים צרפתיים באוקיינוס השקט והטבעת האונייה ריינבו וורייר הקשה על יחסי צרפת עם בעלות בריתה, מדינות דרום האוקיינוס השקט (כלומר ניו זילנד) ודעת העולם. צרפת הצטרפה לאמנה למניעת הפצת נשק גרעיני בשנת 1992 ותמכה בהארכתה הבלתי מוגבלת בשנת 1995. לאחר שערכה סדרה שנויה במחלוקת של שישה ניסויים גרעיניים על מורורואה בדרום האוקיינוס השקט, חתמו הצרפתים על האמנה למניעת ניסויים גרעיניים בשנת 1996. מאז, הפסיקה צרפת את הייצור והשימוש במוקשי נגד אדם ותומכת באיסור אוניברסלי בנשק זה וחתמה על אמנת הנשק הכימי.

ב־31 ביולי 2007, הורה הנשיא ניקולא סרקוזי על הקמת ועדה לביקורת על כוחות ההגנה של צרפת. הוועדה פרסמה את המלצותיה בספר לבן בתחילת 2008. על פי ההמלצות, החל הנשיא סרקוזי לבצע שינויים מקיפים במדיניות ההגנה הצרפתית ובארגונה כולל מהלכי התיעלות וקיצוצים נרחבים. בהתאם לשינויים שהתחוללו בפוליטיקה האירופית ובמבנה הכוחות לאחר המלחמה הקרה, יתמקדו הכוחות המזוינים בהגנה טריטוריאלית ועמידה באתגרים של סביבת איומים גלובלית. על פי הארגון מחדש, המלחמה בטרור בצרפת ובמושבותיה לשעבר באפריקה, היא המשימה העיקרית של הצבא הצרפתי.

בשנת 2013 פורסם ספר לבן חדש על ההגנה והביטחון הלאומי. זוהי הרפורמה האחרונה בתחום ההגנה של צבא צרפת והספר הלבן הרביעי אי פעם בהיסטוריה הצרפתית. הספר הלבן אישר מחדש את מחויבותה של צרפת לנאט"ו, לביטחון האיחוד האירופי ולהסכמי שיתוף הפעולה הביטחוני עם הממלכה המאוחדת.

## גיוס
ממוזער|חיילי רגימנט הנחתים החמישי של צבא צרפת באימון עם פיקוד אפריקה של ארצות הברית
שירות החובה בצרפת בוטל באופן רשמי בשנת 2001 בעקבות רפורמות שהובילו להקמתו של צבא מקצועי. מאז שנת 2003, השירות בצבא הצרפתי נעשה על בסיס התנדבותי בלבד. עם זאת, המדינה שימרה רכיבים של חינוך ביטחוני ושירות אזרחי בקרב בני הנוער.

### גיל גיוס
הגיוס לשירות צבאי בצרפת מתקיים בהתנדבות, וניתן להצטרף אליו מגיל 18. קיימת אפשרות להתנדב לשירות צבאי לתקופה של שנה, עם הארכה אפשרית עד חמש שנים. בנוסף, הלגיון הצרפתי הזר (Légion étrangère) מקבל מתנדבים החל מגיל 17 וחצי ועד גיל 39 וחצי.

### יום ההגנה והאזרחות (Journée Défense et Citoyenneté)
על אף ביטול הגיוס החובה, החוק הצרפתי מחייב כל אזרח בגילאי 16 עד 18 להשתתף ביום הדרכה לאומי, אשר כולל תכנים בנושאי ביטחון, אזרחות וזכויות האדם. יום זה מחליף את הבדיקות שנערכו בעבר לקראת גיוס חובה.

### שירות לאומי אוניברסלי (Service National Universel – SNU)
בשנת 2021 הושקה תוכנית השירות הלאומי האוניברסלי, שמיועדת לצעירים בגילאי 15 עד 17. התוכנית כוללת חודש של פעילות אזרחית, חברתית או צבאית, ונועדה לחזק את הערכים הרפובליקניים, תחושת השייכות הלאומית והלכידות החברתית.

## זרועות
### צבא היבשה

[ממוזער|[AMX-56 לקלרק]]
צבא צרפת (בצרפתית: Armée de Terre – "צבא היבשה") הוא המרכיב הקרקעי והגדול בכוחות המזוינים של צרפת. נכון לשנת 2020 הצבא מונה 114,500 חיילים סדירים. בשנת 2011 תקציבו עמד על 8.3 מיליארד אירו.

לראש מטה הצבא (Chef d'état-major de l'Armée de terre בקיצור: CEMAT) כפופים הפיקודים הבאים:
* פיקוד כוחות היבשה (CFT) – כולל את הכוחות המתמרנים
* פיקוד כוחות היבשה המיוחדים (COM FST)
* פיקוד התעופה הצבאית הקלה (COM ALAT)
* הפיקוד היבשתי לטריטוריה הלאומית (COM TN)
* פיקוד לגיון הזרים (COM LE)

### הצי

[ממוזער|266x266 פיקסלים|[שארל דה גול (נושאת מטוסים)|נושאת המטוסים הצרפתית "שארל דה גול" מפליגה בים התיכון]]
הצי הצרפתי (בצרפתית: Marine nationale, 'הצי הלאומי'), באופן לא רשמי "לה רויאל", הוא הזרוע הימית של כוחות הצבא הצרפתיים. הוא מפעיל מגוון רחב של ספינות מלחמה הכוללות את נושאת המטוסים הגרעינית שארל דה גול, כוחות תעופה שונים, צוללות תקיפה וצוללות טילים בליסטיים, פריגטות, כוחות אוויר, סירות סיור וספינות תמיכה. נכון ליוני 2014, הצי הצרפתי העסיק 36,776 עובדים יחד עם 2,800 אזרחים. מרכיב המילואים כלל 4,827 אנשי המילואים המבצעיים.

הצי מאורגן בארבעה כוחות:
* **כוח הפעולה הימי** – צי השטח
* **כוחות הצוללות** – כולל צוללות מונעות גרעין הנושאות טילים בליסטיים וצוללות קונבנציונליות
* **חיל האוויר הימי** – בסיסי אוויר קרקעיים וימיים
* **נחתים** – כוח הגנה וחי"ר כולל הכוחות המיוחדים של חיל הים (Commandos Marine)
* **משמר החופים** – הז'נדרמריה הימית

### חיל האוויר

[ממוזער|225x225 פיקסלים|מטוס קרב משימתי [דאסו ראפאל]]
חיל האוויר הצרפתי (בצרפתית: Armée de l'Air 'צבא האוויר' או בקיצור ALA) הוא הזרוע האווירית של הכוחות המזוינים של צרפת. החיל נוסד בשנת 1909 והוא הוותיק מבין חילות האוויר בעולם. ראש מטה חיל האוויר (CEMAA) קובע את יישום הדוקטרינות של חיל האוויר והחלל הצרפתי ומייעץ לראש מטה הכוחות המזוינים (CEMA) לגבי פריסתו ואופן השימוש בו.

החיל פועל לפי חלוקה גאוגרפית (הפיקוד הצפוני, הפיקוד הדרומי והפיקוד מעבר לים) ובנוי בשלוש רמות פיקוד:
* הפיקוד המרכזי – כולל את נשיא צרפת כמפקד העליון, ראש מטה הכוחות המזוינים ומפקד חיל האוויר.
* הפיקודים התפעוליים המורחבים:
** פיקוד האווירי האסטרטגי – אחראי בין היתר על הנשק הגרעיני המצוי בחיל
** פיקוד ההגנה האווירית ומבצעים אוויריים
** פיקוד האוויר המשותף – אחראי לתפקוד הענפים השונים של החיל
** פיקוד מעקב אווירי ומערכות מידע ותקשורת
** פיקוד האימונים
** פיקוד התמיכה המבצעית
* פיקוד בסיסי החיל

### פיקוד המבצעים המיוחדים של צרפת

[ממוזער|לוחמי [רגימנט הדרגונים המוצנחים ה-13 – הכוחות המיוחדים הצרפתיים]]
פיקוד המבצעים המיוחדים של צרפת הוא גוף במשרד הכוחות המזוינים המופקד על מערך הכוחות המיוחדים מכל זרועות הכוחות המזוינים של צרפת. בראשו עומד "המפקד הכללי של הכוחות המיוחדים" (GCOS), קצין בדרגת בריגדיר גנרל, הכפוף לראש מטה הכוחות המזוינים ונתון לסמכותו הישירה של נשיא הרפובליקה. תפקידו לספק לכוחות המיוחדים יכולת מלאה להגן על צרפת ועל האינטרסים שלה, לתכנן ולתאם פעולות כנגד רשתות טרור ולהפעיל את הכוחות המיוחדים למשימות כוחות משולבים, בין-משרדיים ובעלי ברית.
* פיקוד הכוחות המיוחדים של הצבא COM FST.
* חיל הנחתים והקומנדו של הצי.(Force Maritime des Fusiliers Marins et Commandos).
* הקומנדו הימי (Commandos marine).
* הקומנדו האווירי המוצנח (Portraits de commandos parachutistes de l’air).
* חטיבת מבצעים מיוחדים (DOS)

### המשמר הלאומי הצרפתי.

המשמר הלאומי (בצרפתית: Garde nationale) נוסד במהלך המהפכה הצרפתית. הוא הוקם מחדש במתכונתו הנוכחית ב־2016 כשירות מילואים צבאי ומשטרתי לאומי, לאחר סדרת פיגועים בצרפת. המשמר המתחדש הוקם כזרוע החמישית של הכוחות המזוינים במטרה לחזק את גורמי הז'נדרמריה הלאומית והמשטרה הלאומית בהבטחת אירועים מרכזיים בפריסה ארצית.

תקציב הקמת המשמר עמד על 311 מיליון יורו ובשנת 2018 הוא תוכנן לכלול 86,000 עובדים.

### הז'נדרמריה הצרפתית

הז'נדרמריה לאומית היא כוח משטרה צבאי השייך לכוחות המזוינים אך בסמכות משרד הפנים. יש לו גם תפקידים נוספים במשרד הביטחון ומשרד המשפטים

## ציוד
[שמאל|ממוזער|250px|[מנת קרב של הכוחות המזוינים של צרפת]]
מלאי הצבא הצרפתי מורכב כמעט כולו ממערכות נשק מייצור מקומי. חלקן מיוצר במשותף עם מדינות אירופאיות אחרות עם שילוב מוגבל של חימוש ממדינות מערביות אחרות, במיוחד מארצות הברית. מאז 2010, ארצות הברית היא הספקית הזרה המובילה. התעשיות הביטחוניות בצרפת מסוגלת לייצר את כל אמצעי הלחימה הדרושים לצבא, לחיל האוויר ולצי.

## מבצעים ופריסה גאוגרפית
### אזורי ביטחון והגנה

הכוחות המזוינים של צרפת פועלים בשטח הלאומי תחת ארגון ההגנה הטריטוריאלי הבין-זרועי (OTIAD), המחלק את המדינה לשבעה אזורי ביטחון והגנה המנוהלים בשיתוף פעולה צבאי-אזרחי. בכל אזור פועל קצין גנרל אזורי (OGZDS), הכפוף ישירות לראש מטה המגננה ומשמש כמפקד המבצעי של כלל המשאבים הצבאיים בגזרתו, לצד פרפקט האזור המנהל את הדרג האזרחי והתשתיות. מבנה זה מאפשר לצבא להגן על נקודות אסטרטגיות ולסייע לרשויות האזרחיות בעת אסונות או איומים ביטחוניים, כאשר הפיקוד משתרע עד לרמת המחוז באמצעות נציגים צבאיים (DMD) המבטיחים מענה מהיר ומתואם להצלת חיי אדם והגנת הטריטוריה.[ממוזער|חיילים צרפתים פורקים ציוד בבמקו בירת מאלי, [מבצע סרוואל]]
### כוחות בחו"ל
כוחות הנוכחות הצרפתיים (Forces de présence) פועלים בבסיסים קבועים במדינות זרות (ג'יבוטי, איחוד האמירויות, גאבון וחוף השנהב) על בסיס מודל המשלב סגל פיקודי קבוע (MLD) וכוחות מבצעיים מתחלפים (MCD). הכוחות בסבב, המשרתים לתקופה של ארבעה חודשים, מאיישים את היחידות הלוחמות ומתאמנים בשיתוף פעולה עם צבאות המדינות המארחות. בסיסים אלו משמשים כנקודות משען אסטרטגיות (Points d'appui) המאפשרות פריסה מהירה של כוחות באזורי משבר, תוך שימוש בציוד לחימה המאוחסן קבע בבסיס (Pre-positioned equipment).
*כוחות צרפת באיחוד האמירויות הערביות
*בסיס הכוחות הצרפתים בג'יבוטי
[ממוזער|חיילי כוחות המזוינים ב[קלדוניה החדשה (FANC)]]
### כוחות ריבונות בקולקטיבים שמעבר לים
כוחות הריבונות הצרפתיים (Forces de souveraineté) פועלים בבסיסים קבועים בטריטוריות צרפת שמעבר לים (גיאנה הצרפתית, האוקיינוס ההודי, האנטילים והאוקיינוס השקט) על בסיס מודל המשלב סגל פיקודי קבוע (MLD) וכוחות מבצעיים מתחלפים (MCD). הכוחות בסבב הם חיילים צרפתיים המגיעים מצרפת המטרופולינית, המשרתים לתקופה של ארבעה חודשים, ומאיישים את היחידות הלוחמות ומתמקדים במשימות אכיפת חוק, הגנה על הגבולות ואבטחת האזור הכלכלי הבלעדי (EEZ). בסיסים אלו משמשים כעוגנים להפגנת ריבונות צרפתית, המאפשרים תגובה מהירה לאיומים ביטחוניים, פשיעה סביבתית ואסונות טבע, תוך שימוש בציוד לחימה ואמצעי לוגיסטיקה המאוחסנים קבע בטריטוריה (Pre-positioned equipment)..
* הכוחות המזוינים בגיאנה הצרפתית
* הכוחות המזוינים באזור דרום האוקיינוס ההודי
* הכוחות המזוינים בפולינזיה הצרפתית
* הכוחות המזוינים בקלדוניה החדשה
* הכוחות המזוינים באנטילים

## קישורים חיצוניים

* 

## הערות שוליים

*
*
צרפת
צרפת